CELEX: 52021PC0028
Language: fi
Date: 2021-01-26
Title: Ehdotus NEUVOSTON ASETUS hallinnollisesta yhteistyöstä valmisteverotuksen alalla annetun neuvoston asetuksen (EU) N:o 389/2012 muuttamisesta sähköisten rekisterien sisällön osalta

EUROOPAN KOMISSIO
            Bryssel 26.1.2021
            COM(2021) 28 final
            2021/0015(CNS)
            Ehdotus
            NEUVOSTON ASETUS 
            hallinnollisesta yhteistyöstä valmisteverotuksen alalla annetun neuvoston asetuksen (EU) N:o 389/2012 muuttamisesta sähköisten rekisterien sisällön osalta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Neuvoston asetuksessa (EU) N:o 389/2012
                  1
                vahvistetaan oikeusperusta jäsenvaltioiden väliselle hallinnolliselle yhteistyölle.
            
            
               Tämä ehdotus liittyy neuvoston direktiivin 2020/262
                  2
                V lukuun. Sitä sovelletaan jäsenvaltioiden ylläpitämässä sähköisessä tietokannassa olevien rekisterien sisältöön, joka koskee vain satunnaisesti tavaroita lähettäviä luotettaviksi tunnustettuja lähettäjiä ja vain satunnaisesti tavaroita vastaanottavia luotettaviksi tunnustettuja vastaanottajia.
            
            
               Jäsenvaltiot voivat antaa luotettavaksi tunnustetulle lähettäjälle ja luotettavaksi tunnustetulle vastaanottajalle, joka lähettää tai vastaanottaa valmisteveron alaisia tavaroita vain satunnaisesti, väliaikaisen todistuksen, joka koskee vain tiettyä valmisteveron alaisten tavaroiden paljoutta ja yhtä vastaanottajaa tai lähettäjää ja joka on voimassa vain tietyn ajan.
            
            
               Ehdotuksessa esitetään tiedot, jotka jäsenvaltioiden ylläpitämiin rekistereihin on kirjattava vain satunnaisesti tavaroita siirtävistä luotettaviksi tunnetuista lähettäjistä ja luotettaviksi tunnustetuista vastaanottajista. Nämä tiedot koskevat tavaroiden paljoutta, talouden toimijan henkilöllisyyttä tavaroiden siirron päättyessä ja väliaikaisen todistuksen voimassaoloaikaa.
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Ehdotus liittyy neuvoston direktiiviin (EU) 2020/262, jossa määritellään luotettaviksi tunnustetut lähettäjät ja luotettaviksi tunnustetut vastaanottajat. Luotettaviksi tunnustetut lähettäjät ja luotettaviksi tunnustetut vastaanottajat ovat talouden toimijoita, jotka osallistuvat sellaisten valmisteveron alaisten tavaroiden siirtoon, jotka on luovutettu kulutukseen yhden jäsenvaltion alueella ja siirretty sen jälkeen toisen jäsenvaltion alueelle. Tämän ehdotuksen tavoitteena on laajentaa neuvoston asetuksen (EU) N:o 389/2012 19 artiklan soveltamisalaa, jotta voidaan vahvistaa tiedot, jotka jäsenvaltioiden on kirjattava talouden toimijoiden rekistereihin silloin, kun valmisteveron alaisia tavaroita siirretään vain satunnaisesti. 
               
            
            
               •Yhdenmukaisuus unionin muiden politiikkojen kanssa
            
            
               
                  Muutos on hyvin tekninen, eikä sillä näin ollen ole vaikutusta muihin unionin politiikkoihin. 
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Ehdotus perustuu Euroopan unionin toiminnasta tehdyn sopimuksen (SEUT-sopimus) 113 artiklaan. Kyseisen artiklan mukaan neuvosto antaa yksimielisesti erityisessä lainsäätämisjärjestyksessä sekä Euroopan parlamenttia ja talous- ja sosiaalikomiteaa kuultuaan säännökset jäsenvaltioiden sääntöjen yhdenmukaistamisesta välillisen verotuksen alalla.
               
            
            
               •Toissijaisuusperiaate (jaetun toimivallan osalta) 
            
            
               Toissijaisuusperiaatetta sovelletaan, koska asia, jota ehdotus koskee, ei kuulu Euroopan unionin yksinomaiseen toimivaltaan.
            
            
               
                  Jäsenvaltiot eivät voi riittävällä tavalla saavuttaa ehdotuksen tavoitteita, vaan ne voidaan saavuttaa paremmin Euroopan unionin tasolla. Olemassa olevat kansalliset rekisteröintimenettelyt ovat hyvin erilaisia, ja ne eivät sovellu näiden menettelyjen automatisointiin.
               
            
            
               •Suhteellisuusperiaate
            
            
               
                  Ehdotettu muutos ei ylitä sitä, mikä on tarpeen kyseessä olevien ongelmien ratkaisemiseksi ja sitä kautta perussopimuksen sisämarkkinoiden asianmukaista ja tehokasta toimintaa koskevien tavoitteiden saavuttamiseksi.
               
            
         
         
            
               
                  Tässä ehdotuksessa noudatetaan Euroopan unionista tehdyn sopimuksen 5 artiklan 4 kohdassa määrättyä suhteellisuusperiaatetta. 
               
               
                  Ehdotuksen tarkoituksena on ottaa käyttöön velvoite rekisteröidä sellaiset talouden toimijat, jotka siirtävät tavaroita neuvoston direktiivin (EU) 2020/262 V luvun 2 jakson mukaisesti. Ilman tätä ehdotusta kulutukseen luovutettujen tavaroiden siirtojen täydellinen automatisointi ei ole mahdollista.
               
            
            
               •Toimintatavan valinta
            
            
               
                  Neuvoston asetus.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Vaikutustenarviointi
            
            
               Vaikutustenarviointi laadittiin direktiivin 2008/118/EY uudelleenlaadintaa varten. Valmisteveron alaisia tavaroita koskevasta yleisestä järjestelmästä annettu neuvoston direktiivi 2008/118/EY, jota on selkeyden vuoksi muutettu huomattavasti useita kertoja, kumottiin neuvoston direktiivillä (EU) 2020/262. Uudelleenlaadintaehdotukseen liittyi neuvoston direktiiviä 2008/118/EY koskeva vaikutustenarviointi, jossa keskityttiin tiettyihin aloihin, kuten kulutukseen luovutettujen valmisteveron alaisten tavaroiden EU:n sisäisten siirtojen automatisointiin. Neuvoston direktiivissä (EU) 2020/262 säädetään sellaisten valmisteveron alaisten tavaroiden siirtojen tietokoneistamisesta, jotka luotettaviksi tunnustetut lähettäjät ja luotettaviksi tunnustetut vastaanottajat luovuttavat kulutukseen, mistä ei säädetä direktiivissä 2008/118/EY, ja siinä myös vahvistetaan väliaikaista todistusta koskevat edellytykset silloin, kun luotettaviksi tunnustetut lähettäjät tai luotettaviksi tunnustetut vastaanottajat siirtävät valmisteveron alaisia tavaroita vain satunnaisesti. 
            
            
               •Sääntelyn toimivuus ja yksinkertaistaminen
            
            
               
                  Direktiivin 2008/118/EY arviointi toteutettiin komission REFIT-ohjelman puitteissa.
               
            
            
               •Perusoikeudet
            
            
               
                  Tässä ehdotuksessa kunnioitetaan perusoikeuksia, erityisesti oikeutta yksityisyyteen, ja otetaan huomioon asetukseen (EU) N:o 389/2012 sisältyvä nykyinen tietosuojasäännös.
               
            
            
               4.TALOUSARVIOVAIKUTUKSET
            
            
               
                  EU:n talousarviosta ei tarvita lisävaroja. 
               
            
            
               5.LISÄTIEDOT
            
            
               •Ehdotukseen sisältyvien säännösten yksityiskohtaiset selitykset
            
            
            
               Ehdotuksella muutetaan asetuksen (EU) N:o 389/2012 19 artiklan soveltamisalaa sisällyttämällä sähköisen tietokannan rekistereihin tiedot niistä luotettaviksi tunnustetuista lähettäjistä ja luotettaviksi tunnustetuista vastaanottajista, jotka siirtävät valmisteveron alaisia tavaroita vain satunnaisesti ja joille myönnetään väliaikainen todistus.
            
            
               Rekisteröityjen lähettäjien osalta jäsenvaltioiden toimivaltaisten viranomaisten on kirjattava rekisteriin väliaikaisen todistuksen sisältö eli valmisteveron alaisten tavaroiden paljous, vastaanottajan henkilöllisyys määräjäsenvaltiossa ja luvan voimassaoloaika.
            
            
               Rekisteröityjen vastaanottajien osalta jäsenvaltioiden toimivaltaisten viranomaisten on kirjattava rekisteriin väliaikaisen todistuksen sisältö eli valmisteveron alaisten tavaroiden paljous, lähettäjän henkilöllisyys lähetysjäsenvaltiossa ja luvan voimassaoloaika.
            
            
         
         
            
               
            
               2021/0015 (CNS)
            
            
               Ehdotus
            
            
               NEUVOSTON ASETUS
            
            
               hallinnollisesta yhteistyöstä valmisteverotuksen alalla annetun neuvoston asetuksen (EU) N:o 389/2012 muuttamisesta sähköisten rekisterien sisällön osalta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 113 artiklan,
            
            
               ottaa huomioon Euroopan komission ehdotuksen,
            
            
               sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottaa huomioon Euroopan parlamentin lausunnon
                  3
               ,
            
            
               ottaa huomioon Euroopan talous- ja sosiaalikomitean lausunnon, 
            
            
               noudattaa erityistä lainsäätämisjärjestystä,
            
            
               sekä katsoo seuraavaa:
            
            
               (1)Neuvoston asetuksen (EU) N:o 389/2012
                  4
                19 artiklassa säädetään jäsenvaltioiden velvoitteesta pitää yllä sähköisiä rekistereitä sellaisten talouden toimijoiden ja varastojen luvista, jotka osallistuvat valmisteveron alaisten tavaroiden siirtämiseen väliaikaisen verottomuuden järjestelmässä.
            
            
               (2)Neuvoston direktiivillä (EU) 2020/262
                  5
                laajennetaan Euroopan parlamentin ja neuvoston päätöksen (EU) 2020/263
                  6
                mukainen sellaisen tietokoneistetun järjestelmän käyttö, jota käytetään tällä hetkellä valmisteveron alaisten tavaroiden väliaikaisesti verottomien siirtojen valvontaan, koskemaan sellaisten valmisteveron alaisten tavaroiden valvontaa, jotka on luovutettu kulutukseen yhden jäsenvaltion alueella ja jotka siirretään tämän jälkeen toisen jäsenvaltion alueelle luovutettaviksi kaupallisessa tarkoituksessa.
            
            
               (3)Jotta tietokoneistettu järjestelmä toimisi moitteettomasti ja täydellisten, ajantasaisten ja tarkkojen tietojen tallentaminen varmistettaisiin, on tarpeen muuttaa asetuksen (EU) N:o 389/2012 19 artiklan soveltamisalaa niiden tietojen vahvistamiseksi, jotka jäsenvaltioiden olisi syötettävä sähköisen tietokannan rekistereihin sellaisten luotettaviksi tunnustettujen lähettäjien ja luotettaviksi tunnustettujen vastaanottajien osalta, jotka siirtävät valmisteveron alaisia tavaroita vain satunnaisesti.
            
            
               (4)Jäsenvaltiot eivät voi riittävällä tavalla saavuttaa tämän asetuksen tavoitetta, joka on niiden tietojen eritteleminen, jotka jäsenvaltioiden olisi lisättävä sellaisia luotettaviksi todettuja lähettäjiä ja luotettaviksi todettuja vastaanottajia koskevaan sähköiseen rekisteriin, jotka siirtävät valmisteveron alaisia tavaroita vain satunnaisesti, vaan se voidaan tietokoneistetun järjestelmän yhdenmukaistetun toiminnan ja petosten torjunnan helpottamisen varmistamiseksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen tämän tavoitteen saavuttamiseksi.
            
            
               (5)Tässä asetuksessa kunnioitetaan perusoikeuksia ja noudatetaan Euroopan unionin perusoikeuskirjassa tunnustettuja periaatteita, erityisesti oikeutta henkilötietojen suojaan. Tässä asetuksessa säädettyjen rajoitusten vuoksi tämän asetuksen mukaisesti suoritettava henkilötietojen käsittely ei ylitä sitä, mikä on tarpeen ja oikeasuhteista jäsenvaltioiden oikeutettujen verotukseen liittyvien etujen suojaamiseksi.
            
            
               (6)Euroopan tietosuojavaltuutettua on kuultu Euroopan parlamentin ja neuvoston asetuksen (EU) 2018/1725
                  7
                42 artiklan mukaisesti. 
            
            
               (7)Jotta tämän asetuksen soveltamispäivä olisi yhdenmukainen niiden direktiivin (EU) 2020/262 säännösten soveltamispäivän kanssa, jotka koskevat sellaisten valmisteveron alaisten tavaroiden siirtojen automatisointia, jotka on luovutettu kulutukseen yhden jäsenvaltion alueella ja jotka siirretään toisen jäsenvaltion alueelle luovutettaviksi kaupallisessa tarkoituksessa kyseisen toisen jäsenvaltion alueella, ja jotta jäsenvaltioilla olisi riittävästi aikaa valmistautua tästä asetuksesta johtuviin muutoksiin, asetusta olisi sovellettava 13 päivästä helmikuuta 2023.
            
         
         
            
               (8)Sen vuoksi asetusta (EU) N:o 389/2012 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Lisätään asetuksen (EU) N:o 389/2012 19 artiklan 2 kohtaan alakohdat seuraavasti: 
            
            
               ”l)
                     valmisteveron alaisia tavaroita ainoastaan satunnaisesti siirtävien direktiivin (EU) 2020/262 35 artiklan 8 kohdassa tarkoitettujen luotettaviksi tunnustettujen lähettäjien osalta valmisteveron alaisten tavaroiden paljous, vastaanottajan henkilöllisyys määräjäsenvaltiossa ja väliaikaisen todistuksen voimassaoloaika;
            
            
            
               m) 
                     ainoastaan satunnaisesti direktiivin (EU) 2020/262 35 artiklan 8 kohdassa tarkoitettuja valmisteveron alaisia tavaroita siirtävien luotettaviksi tunnustettujen vastaanottajien osalta valmisteveron alaisten tavaroiden paljous, lähettäjän henkilöllisyys lähetysjäsenvaltiossa sekä väliaikaisen todistuksen voimassaoloaika.”
            
            
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 13 päivästä helmikuuta 2023.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 121, 8.5.2012, s. 1.
               
               
                  
                     (2)
                  
                        EUVL L 58, 27.2.2020, s. 4
               
               
                  
                     (3)
                  
                        EUVL C , , s. .
               
               
                  
                     (4)
                  
                        Neuvoston asetus (EU) N:o 389/2012, annettu 2 päivänä toukokuuta 2012, hallinnollisesta yhteistyöstä valmisteverotuksen alalla ja asetuksen (EY) N:o 2073/2004 kumoamisesta (EUVL L 121, 8.5.2012, s. 1).
               
               
                  
                     (5)
                  
                        Neuvoston direktiivi (EU) 2020/262, annettu 19 päivänä joulukuuta 2019, valmisteveroja koskevasta yleisestä järjestelmästä (EUVL L 58, 27.2.2020, s. 4.).
               
               
                  
                     (6)
                  
                        Euroopan Parlamentin ja Neuvoston Päätös (EU) 2020/263, annettu 15 päivänä tammikuuta 2020, valmisteveron alaisten tavaroiden siirtojen ja valvonnan tietokoneistamisesta (EUVL L 58, 27.2.2020, s. 43).
               
               
                  
                     (7)
                  
                        Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018 (EUVL L 295, 21.11.2018, s. 39).